cyanic-selkie/wikianc huggingface dataset:
Helga Nowitzki
Bredenbröcker edusti Saksan naisten koripallomaajoukkuetta vuoden 1966 EM-kisoissa. Kaiken kaikkiaan hän pelasi kolmekymmentä maaottelua. Seuratasolla Bredenbröcker edusti TG Würzburgia, jonka paidassa hän pelasi parhaimmillaan pääsarjan loppuottelussa.
Nowitzki on naimisissa entisen ammattilaiskäsipalloilijan, Jörg-Werner Nowitzkin kanssa. Heillä on kaksi lasta: Dirk Nowitzki ja Silke Nowitzki, jotka molemmat ovat tunnettuja koripalloilijoita.
Lemitjärvi
Lemitjärvi on Pirkanmaalla Kuhmoisissa Harmoisten kylän lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 121,7 metriä mpy. Siihen laskee viisi ojaa. Laskuoja lähtee järven kaakkoispäästä ja laskee 1,8 kilometrin päässä Isoon Valkjärveen. Laskuojan pudotus on 14,2 metriä.
Historiaa
Vuoden 1855–1856 Kalmbergin kartastossa järveä ei ollut merkitty. Vuoden 1965 peruskartassa järveen johti yksi oja, mutta vuoteen 1985 mennessä siihen oli johdettu useampi oja.
Rondinella
Rondinella on viinin valmistukseen käytettävä tumma rypälelajike. Se on italialainen alkuperäislajike, jota kasvatetaan lähinnä Italiassa.
Rondinella Italiassa
Italiassa rypäleen viljelyalueita ovat Toscana ja erityisesti Veneto. Kaikkiaan Rondinellaa viljellään Italiassa 25 neliökilometrin alueella.
Rypälettä käytetään pääasiallisena rypälelajikkeena useissa IGT-luokan viineissä. Rondinella on yksi Valpolicella-viinien valmistuksessa käytettävistä rypäleistä: Amarone-, Ripasso- ja Recioto-viineissä sitä voi olla korkeintaan 25 prosenttia.
Zaman Šah
Zaman Šahin isällä, edellisellä hallitsijalla Timur Šahilla oli useita poikia, joista Zaman oli viidenneksi vanhin. Hän sai jo nuorena arvostetun Kabulin kuvernöörin viran. Kaksi veljeä Kandaharin ja Heratin kuvernööreinä olivat myös mahdollisia kruununtavoittelijoita. Pääkaupungin kuvernöörinä ja isänsä lähimmän visiirin Barakzai-klaaniin kuuluneen Painda Khanin tuella Zaman ehti vaatia kruunun itselleen nopeasti, ja saman tien hän alkoi eliminoida kilpailijoitaan. Hänen sanotaan vanginneen veljistään kaikki paitsi kaksi vallankaappausyrityksistä syytettyinä. Hallitsijasuvun sisäiset kiistat heikensivät Afganistania valtiona.
Zamanilla oli ongelmia kapinoivien sikhien kanssa, ja hän yritti ratkaista tilannetta nimittämällä Randžit Singh-nimisen sikhin Panžabin kuvernööriksi. Hyvittelevän nukkehallitsijan sijaan hän tuli luoneeksi arvostetun kapinallisjohtajan. Isoisä Ahmad Šah Dorrani oli yrittänyt pitää paštujen keskinäiset välit hyvinä nostamalla valtaneuvostoon eri klaanien edustajia. Zaman korvasi heidät oman klaaninsa jäsenillä. Syrjäytetyt klaanit hautoivat kostoa, ja kapinoivat Zamanin entisen tukijan Painda Khanin johdolla. Zaman teloitutti kapinallisjohtajat. Painda Khanin poika Fath Khan liittoutui Zamanin vanhemman veljen Mahmud Šah Dorranin kanssa, he marssivat pääkaupunkiin ja syrjäyttivät Zamanin.
Zaman sokaistiin ja vangittiin.
Musiikkia elokuvasta Pitkä kuuma kesä
Musiikkia elokuvasta Pitkä kuuma kesä on albumiksi koottu valikoima elokuvan Pitkä kuuma kesä musiikista. Se ilmestyi keväällä 1999.
Kappaleet
Albumi nousi Suomen viralliselle albumilistalle 38. sijallaan ensi kerran viikolla 13 vuonna 1999 ja viipyi listalla viikot 13–24, 25 ja 35-38. Sen paras sijoitus oli 10. sija viikolla 18.
Studio-orkesteri Kalle Päätalon muodostaa Pauli Hanhiniemen Perunateatteri, laulajana kuitenkin Mikko Hakola, kuten elokuvassakin. Kokoonpano on:
Horace Engdahl
thumb|upright|Horace Engdahl vuonna 2008. Horace Engdahl (s. 30. joulukuuta 1948 Karlskrona) on ruotsalainen kirjallisuudentutkija ja Ruotsin akatemian jäsen ja entinen Nobel-komitean jäsen.
Engdahl oli Akatemian sihteeri vuosina 1999–2009 ja Skandinaavisen kirjallisuuden professorina Tanskassa Aarhusin yliopistossa. Hän osallistui 2014 Ruotsin television kirjallisuusohjelma Babelin iskelmäkilpailuun Benny Anderssonin sävellykseen tekemällään tekstillä "Nyårsballongen", joka voitti kilpailun.
Engdahl kuului Akatemian vanhoillisiin. Hän puolusti julkisuudessa Jean-Claude Arnault'ta, joka sai raiskauksesta kahden ja puolen vuoden vankeustuomion.
Engdahlin puoliso oli kirjallisuudentutkija Ebba Witt-Brattström 1989–2014.
Kolmen kuninkaan kilta (Turku)
thumb|right|200px|Kolmen kuninkaan kilta oli omistettu [[Raamattu|Raamatun Uudessa testamentissa mainituille kolmelle itämaan tietäjälle.]] [[Kuva:REA 552.jpg|thumb|200px|Kolmen kuninkaan killan perustamisteksti (oikea yläkulma) kopioituna [[Turun tuomiokirkon Mustakirja|Turun tuomiokirkon Mustaankirjaan]].]] Kolmen kuninkaan kilta oli tärkein kuudesta tunnetusta keskiajalla Turussa toimineesta killasta. Se oli omistettu Raamatun Uudessa testamentissa mainituille kolmelle itämaan tietäjälle. Piispa Maunu Tavast perusti killan vuonna 1449. Katoliseen kirkkoon sidoksissa ollut kiltalaitos lakkautettiin Ruotsissa Västeråsin valtiopäivillä vuonna 1544 ja kiltojen omaisuus takavarikoitiin kruunulle.
Kolmen kuninkaan killan on arveltu sijainneen joko Kirkkokorttelissa tuomiokirkon luoteispuolella tai Luostarikorttelissa Vartiovuorenmäen juuressa. Killan omistukset siirtyivät kiltojen lakkauttamisen jälkeen kuningas Kustaa Vaasalle, joka myi Kolmen kuninkaan kiltatalon pormestari Hannu Kyrölle vuonna 1556.
Kay
Kay voi tarkoittaa seuraavia:
Kolmen kuninkaan kilta (Turku)
Kolmen kuninkaan kilta on ainoa Suomen killoista, jonka jäsenluettelo on säilynyt. Luettelossa on 52 nimeä, tosin jotkin henkilöt on merkitty kahteen kertaan heidän arvoasemansa muututtua. Kaikki killan jäsenet ovat olleet yläluokkaisia: korkeinta papistoa, rälssiä, pormestareita ja raatimiehiä. Huomattavan monella killan jäsenellä on ollut maisterintutkinto jostakin Euroopan yliopistosta. Maunu Tavastin lisäksi killan jäseniä olivat muun muassa tuomiorovasti ja myöhemmin piispa Olavi Maununpoika, kaniikki ja myöhemmin piispa Lauri Suurpää ja tuomiorovasti Paavali Scheel.
Vähä Valkjärvi (Kuhmoinen)
Vähä Valkjärvi on Pirkanmaalla Kuhmoisissa Kissakulman kylän lähellä sijaitseva järvi.
Maantietoa
Järven pinta-ala on 4,4 hehtaaria, se on 400 metriä pitkä ja 150 metriä leveä. Järvellä ei ole kartan mukaan saaria ja sen rantaviivan pituus on 950 metriä. Rannat ovat metsämaata. Järvellä on muutama talo, joille tulee tiet idästä valtatieltä 24. Järven länsipuolelta kulkee voimalinja.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 109,2 metriä mpy. Sen lounaispäähän laskee yksi oja. Laskuoja lähtee järven koillispäästä ja se yhtyy Isosta Valkjärvestä lähtevään Markkaojaan, joka laskee Poikkijärveen. Vähän Valkjärven ja Poikkijärven välinen pudotus on 21,5 metriä.
Historiaa
Vuoden 1855–1856 Kalmbergin kartastossa järvi on merkitty nimettömänä.
Vuoden 1965 peruskartassa järvellä oli pari taloa ja järven ympäristössä oli pieniä peltoja. Vuoteen 1985 mennessä osa pelloista oli metsittynyt ja järvelle oli rakennettu kaksi taloa lisää.
Vanukehirvenjuuri
Vanukehirvenjuuri (Inula britannica) on Euraasiassa laajalti tavattava, keltakukkainen asterikasvi.
Ulkonäkö ja koko
thumb|vasen|Vanukehirvenjuuren mykerökukinto. Kaksivuotinen vanukehirvenjuuri kasvaa 10–50 cm korkeaksi. Kasvi on melko hento. Varsi on tavallisesti punertava ja etenkin latvasta karvainen. Lehdet ovat kierteisesti, ja ylimmät niistä ovat sepiviä. Lehtilapa on ehytlaitainen tai harvahampainen, suikea tai puikean suikea, matalasti sulkasuoninen, päältä karhea ja alta tiheäkarvainen. Kukinnot ovat noin 4 cm leveitä mykeröitä, joka sijaitsevat yksittäin tai pareittain. Mykerön kehtosuomut ovat limittäin useana rivinä. Kehtosuomut ovat karvaisia, muodoltaan tasasoukan suikeita ja otakärkisiä. Ulommat niistä ovat lehtimäisiä, sisemmät kalvomaisia ja usein punakärkisiä. Ulkosuomut puuttuvat. Mykeröpohjus on litteähkö ja suomuton. Teriö on keltainen. Laitakukkien kieli on 1–2,5 cm pitkä. Laitakukissa (emikukkia) teriö on tasasoukan kielimäinen, kaksineuvoisissa kehräkukissa torvimainen. Suomessa vanukehirvenjuuri kukkii heinä-elokuussa. Hedelmä on särmikäs pähkylä, jonka pappus on hapsihaiveninen.
Levinneisyys
Vanukehirvenjuuren levinneisyysalue ulottuu Euroopassa Pyreneiltä läpi Keski- ja Itä-Euroopan Venäjälle saakka. Etelässä levinneisyysalue ulottuu Keski-Italiaan, Pohjois-Kreikkaan ja Kaukasuksen alueelle, pohjoisessa Fennoskandian etelä- ja keskiosiin. Aasian puolella lajia tavataan yleisenä Keski-Siperiaan saakka. Satunnaisemmin sitä kasvaa myös Itä- ja Etelä-Siperiassa aina Tyynelle valtamerelle saakka, Keski-Aasiassa, Kiinassa, Koreassa, Japanissa, Iranissa ja Turkissa. Lajia tavataan myös pienellä alueella Itä-Kanadassa, jossa se on ihmisen mukana levinnyt tulokaslaji. Suomessa vanukehirvenjuuri on uustulokas, jota on tavattu eripuolilla maata Oulun korkeudelle saakka. Eniten lajin esiintymiä tunnetaan Etelä-Suomen rannikkoseuduilta.
Elinympäristö
Vanukehirvenjuuri suosii kosteita ja kalkkipitoisia kasvupaikkoja. Sitä tavataan rannoilla, ojissa, joutomailla, kaatopaikoilla, kallioniityillä ja tienluiskanurmetuksilla.
Richard Grenell
Richard Allen Grenell (s. 18. syyskuuta 1966 Jenison, Michigan, Yhdysvallat) on yhdysvaltalainen diplomaatti ja republikaanisen puolueen poliitikko, joka toimi Yhdysvaltain Saksan-suurlähettiläänä 2018–2020. Aiemmin hän toimi Yhdysvaltain edustajana Yhdistyneissä kansakunnissa.
2012 presidentinvaalien aikana Grenell toimi Mitt Romneyn kampanjan ulkopoliittisena tiedottajana.
Presidentti Donald Trump nimitti Grenellin Yhdysvaltain Saksan-suurlähtettilääksi syyskuussa 2017. Senaatti hyväksyi nimityksen 26. huhtikuuta 2018. Grenell esitti valtuuskirjansa Saksan liittopresidentti Frank-Walter Steinmeierille 8. toukokuuta 2018. Trump nimitti Grenellin kansallisen tiedustelun (DNI) virkaatekeväksi johtajaksi helmikuussa 2020. Nimityksen yhteydessä Valkoinen talo ilmoitti Grenellin jatkavan suurlähettiläänä. Grenell herätti Saksassa kohua avoimesti esiin tuomiensa äärioikeistosympatioiden ja muiden diplomaatille epätavallisten lausuntojen takia.
Grenell on Yhdysvaltain historian ensimmäinen avoimesti homoseksuaalinen ministeritasoinen virkamies.
Stachybotrys chartarum
Stachybotrys chartarum on kosteusvaurioiden yhteydessä tavattu homesieni, joka kykenee tuottamaan mykotoksiineja. Homekasvusto näyttää tummanharmaalta tai mustalta. Homesieni muodostaa usein bakteerien kanssa sekakasvustoja.
Stachybotryksen itiöiden on todettu olevan terveydelle haitallisia ja koe-eläinten on osoitettu kuolevan sisäisiin verenvuotoihin, jos niiden keuhkoihin joutuu suuria määriä Stachybotryksen itiöitä.
Cristián Zapata
Cristián Eduardo Zapata Valencia (s. 30. syyskuuta 1986 Padilla, Kolumbia) on kolumbialainen jalkapalloilija. Hän edustaa Italian Serie A:ssa pelaavaa Genoaa. Zapatan luontainen pelipaikka on keskuspuolustaja, mutta hän kykenee pelaamaan myös laitapuolustajana.
Seurajoukkueura
Zapata siirtyi 31. elokuuta 2005 kotimaastaan Deportivo Caliista italialaiseen Udineseen. Samassa kaupassa Italiaan matkasi myös hänen joukkuetoverinsa Abel Aguilar.
Kaudella 2009–2010 hän pelasi yhteensä 29 sarjaottelua, joista suurimman osan keskuspuolustuksessa yhdessä Andrea Codan kanssa.
Vilho Korte
pienoiskuva|upright|Vilho Korte Vilho Korte oli suomalainen jääkärimajuri. Korte oli sotilasoppinsa Saksasta hakenut jääkäri, joka joutui taisteluihin niin ensimmäisessä maailmansodassa kuin Suomen sisällissodassakin ja toisen maailmansodan aikana talvi- ja jatkosodassa. Näistä ansioistaan hänelle myönnettiin lopulta kolmannen luokan Vapaudenristi kahteen kertaan ja saksalaisten myöntämä toisen luokan Rautaristi.
Perhetausta
Kortteen vanhemmat olivat maanviljelijä Matti Korte ja Maria Loviisa Kiuru. Hänet vihittiin avioliittoon vuonna 1926 Aili Ada Eugeline Hästeskon kanssa.
Opinnot
Korte kävi kansakoulun ja suoritti viidennen luokan oppimäärän Helsingin suomalaisessa lyseossa vuonna 1926 sekä Taistelukoulun komppanianpäällikkökurssin vuonna 1928 ja asemestarikurssin (osittain) vuosina 1931–1932.
Jääkärikausi
pienoiskuva|upright|M. G. K:n miehiä (Jääkäripataljoona 27:n konekiväärikomppania) Riianlahdella vuoden 1916 rintamaoloissa. (Kuva väritetty.) Korte liittyi vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 8. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan rintamalta paluun jälkeen 2. konekiväärikomppaniaan 10. heinäkuuta 1917 ja osallistui samana vuonna Polangenissa järjestetyille erikoiskursseille (pommarikurssi).
Suomen sisällissota
Korte komennettiin Saksasta Suomeen 2. joulukuuta 1917 ja hän saapui Aspuskäriin Merikarvialle aselaiva S/S Equityn toisella retkellä 8. joulukuuta 1917. Suomessa hän toimi aluksi sotilaskouluttajana Jyväskylässä, mistä hän siirtyi samoihin tehtäviin 9. tammikuuta 1918 Karstulan alueelle. Karstulassa hänen tehtävänään oli antaa sotilaskoulutus paikallisille suojeluskuntajoukoille ja muodostaa näin koulutetuista joukoista kaksi komppaniaa, joista toisen piti olla konekiväärikomppania. Karstulasta hän jatkoi matkaansa Viitasaarelle ja Kivijärvelle, missä hän niin ikään koulutti paikallisia suojeluskuntajoukkoja, jotka koostuivat lähinnä paikkakuntien opiskelijoista ja viljelijöistä. Edellä mainituista joukoista hän kokosi joukon, joka 1. helmikuuta 1918 hänen johdollaan riisui aseista Jyväskylän oluttehtaalle majoitetut venäläiset joukot ilman tulitaistelua, jonka jälkeen hän johdatti joukkonsa Haapakoskelle ja edelleen Vilppulaan. Vilppulasta hänet komennettiin 7. helmikuuta 1918 osastoineen Savon rintamalle Mäntyharjulle, missä otti osaa Papinpojan taisteluun ja kirkonkylän valtaukseen.
Mäntyharjulta hänet siirrettiin joukkoineen Eväjärvelle, missä osasto liitettiin Pohjois-Hämeen rykmentin II pataljoonan 3. komppaniaksi, hänen jatkaessa nyt nimitettynä komppanianpäällikkönä. Korte otti osaa sisällissodan taisteluihin edellä mainittujen lisäksi Vilppulassa, Länkipohjassa, Vilkkilässä, Haavistolla, Kokkolankylässä, Orivedellä, Lempäälässä, Tampereella ja Viipurissa. Näissä käymissään taisteluissa hän haavoittui yhden kerran lievästi Hatanpäässä 25. maaliskuuta 1918.
Sisällissodan jälkeinen aika
Korte määrättiin sisällissodan jälkeen 16. toukokuuta 1918 alkaen 7. komppanian päälliköksi Pohjois-Hämeen rykmenttiin, josta hänet siirrettiin joukko-osaston hajottamisen jälkeen 18. heinäkuuta 1918 alkaen Suomen valkoiseen kaartiin, missä hänet sijoitettiin nuoremmaksi upseeriksi. Valkoisessa kaartissa hän oli useita kertoja muun muassa komppanianpäälliköiden viransijaisena sekä rykmentin ase- ja konekivääriupseerina. Hänet nimitettiin 1. elokuuta 1928 alkaen 1. konekiväärikomppanian päälliköksi, josta hänet siirrettiin 8. lokakuuta 1930 Aseseppäkoulun koulutusupseeriksi ja 1. heinäkuuta 1933 alkaen kaasunsuojelu-upseeriksi Keski-Suomen rykmenttiin. Rykmentissä hänet nimitettiin 14. joulukuuta 1934 alkaen 5. komppanian päälliköksi ja 16. toukokuuta 1937 alkaen 1. konekiväärikomppanian päälliköksi. Sisällissodan jälkeisinä aikoina hänellä oli myös muutama komennustehtävä, kun hän oli komennettuna opetusupseeriksi Sortavalan rajavartioryhmään 14. marraskuuta – 31. joulukuuta 1918 väliseksi ajaksi ja jalkaväkiupseeriksi Tampereen itäisen sotilaspiirin esikuntaan 1. maaliskuuta 1932 – 1. elokuuta 1933 väliseksi ajaksi.
Talvi- ja jatkosota
Korte osallistui talvisotaan pataljoonan komentajana Jalkaväkirykmentti 28:ssa, josta hänet siirrettiin Kenttätäydennyspataljoona 10:n komentajaksi. Hän siirtyi täydennyspataljoonan komentajana pataljoonan komentajaksi Jalkaväkirykmentti 23:een, josta hänet siirrettiin edelleen Työpataljoona 11 komentajaksi. Vielä ennen sodan päättymistä hänet siirrettiin yhteysupseeriksi III Armeijakunnan esikuntaan. Hän otti osaa talvisodan taisteluihin Taipaleella. Sotatoimien päätyttyä hänen tehtäväkseen tuli johtaa Käkisalmen alueen evakuointia.
Välirauhan aikana hän toimi aluksi edelleen yhteysupseerina, kunnes hänet siirrettiin myöhemmin pataljoonan komentajaksi Jalkaväenkoulutuskeskus 3:een, josta hänet siirrettiin edelleen Jalkaväkirykmentti 43:een. Seuraavaksi hänet siirrettiin pataljoonan komentajan viransijaiseksi 10. Prikaatiin, missä hän jatkoi varsinaisen komentajan palattua komentajan apulaisena. Myöhemmin hän toimi prikaatin aliupseerikoulun johtajana. Prikaatista hän siirtyi Suojeluskuntajärjestöön, missä hänet sijoitettiin toiseksi sotilasohjaajaksi Lahden suojeluskuntapiiriin.
Jatkosodan puhjettua Korte määrättiin 49. Kuormastokomppanian päälliköksi, mistä hänet siirrettiin edelleen Jääkäripataljoona 1:n konekiväärikomppanianpäälliköksi. Jääkäripataljoonasta hänet siirrettiin pataljoonan komentajaksi Jalkaväkirykmentti 5:een ja edelleen Jalkaväenkoulutuskeskus 1:een. Vuonna 1942 hänet nimitettiin Lahden varuskunnan komendantiksi ja edelleen Lahden suojeluskuntapiirin 1:n toimiston päälliköksi, missä tehtävässä hän oli vuoteen 1943 saakka. Lopulta hänet siirrettiin pataljoonan komentajaksi Järjestyskeskus 1:een, missä hän palvelikin sodan loppuun saakka. Korte otti osaa jatkosodan taisteluihin Tolvajärvellä, Aittojoella, Moisiovaaralla, Onkamuksessa, Säämäjärvellä, Markelitsassa, Villavaaralla ja Suojunjoella.
Sotien jälkeinen aika
Korte jatkoi sotien jälkeen palveluaan Järjestyskeskuksessa, josta hänet siirrettiin piakkoin lakkautuspalkalle ja hän siirtyi Vakuutusyhtiö Salaman palvelukseen Lahteen tarkastajaksi. Vuonna 1949 hän siirtyi Rauma-Repola Oy:n palvelukseen Lahden tehtaille mittamieheksi, missä hän työskentelikin sitten aina vuoteen 1965 saakka.
Mahmud Šah Dorrani
Mahmud Šah Dorrani (myös muoto Durrani, 1769–1829) oli Afganistanin Dorrani-valtakunnan hallitsija vuosina 1801–1803 ja 1809–1818, ja sen perustaja Ahmad Šah Dorranin pojanpoika. Hänen isänsä Timur Šah kuoli 1793, jolloin tämän pojat ajautuivat sisällissotiin. Ensimmäisenä valtaan nousi Mahmudin nuorempi veli Zaman Šah, jonka Mahmud syrjäytti vuonna 1801.
Mahmud Šahin isällä, edellisellä hallitsijalla Timur Šahilla oli useita poikia, joista kolme hän asetti kuvernööreiksi: vanhin Mahmud oli Kandaharissa, Zaman Kabulissa ja kolmas velipuoli Šudža' Heratissa.
Isoisä Ahmad Šah Dorrani oli yrittänyt pitää paštujen keskinäiset välit hyvinä nostamalla valtaneuvostoon eri klaanien edustajia. Zaman Šah korvasi heidät oman klaaninsa jäsenillä. Syrjäytetyt klaanit hautoivat kostoa, ja kapinoivat Barakzai-klaaniin kuuluneen Painda Khanin johdolla. Zaman teloitutti kapinallisjohtajat. Painda Khanin poika Fath Khan liittoutui Mahmudin kanssa, he marssivat pääkaupunkiin ja syrjäyttivät Zamanin.
Mahmud jätti käytännön hallitsemisen Fath Khanin käsiin. Tyytymättömät paštujen klaanipäälliköt liittoutuivat nyt kolmannen veljen, Šudža' Šah Dorranin kanssa ja syrjäyttivät Mahmudin. Šudža' Šah oli avioliiton kautta lujittanut siteitään Barakzai-klaaniin, ja solmi liittouman myös brittien kanssa.
Vuonna 1809 Mahmud, jälleen liittoutuneena Fath Khanin kanssa, syrjäytti vuorostaan Šudža' Šahin. Hän nimesi valtion uudelle nimelle Afganistaniksi. Jälkimmäisellä valtakaudellaan Mahmud Šah ajautui välirikkoon Fath Khanin kanssa ja surmautti tämän. Teko oli kuitenkin Mahmud Šahille kohtalokas virhearvio, sillä valtakunta lipesi hänen otteestaan ja Barakzait valtasivat Kabulin. Mahmud pakeni Heratiin, missä hän hallitsi kuolemaansa asti, vuoteen 1829. Barakzait asettivat uudeksi kuninkaaksi Timurin kaksi muuta poikaa, jotka olivat käytännössä Barakzai-klaanin nukkehallitsijoita. Vuosina 1818–1819 valtakunnan nimellinen hallitsija oli Sultan Ali Šah ja tämän jälkeen vuoteen 1823 asti Aijub Šah.
Jovita Carranza
Jovita Carranza (s. 29. kesäkuuta 1949 Chicago, Illinois, Yhdysvallat) on yhdysvaltalainen diplomaatti ja republikaanisen puolueen poliitikko. Hän toimi Yhdysvaltain pienyrityshallinnon johtajana 15. tammikuuta 2020 – 20. tammikuuta 2021.
Pauli Pirjetä
Pauli Johannes Pirjetä (4. huhtikuuta 1958 Alatornio – 3. marraskuuta 2015 Helsinki) oli suomalainen kilpakävelijä. Hänen seuranaan oli vuodesta 1981 lähtien Viipurin Urheilijat ja hänen valmentajanaan toimi Pentti Pirjetä. SM-kilpailuista Pirjetä saavutti uransa aikana kaikkiaan 17 mitalia. 20 kilometrin kävelyssä hän voitti hopeaa vuonna 1989 sekä kuusi pronssia vuosina 1984, 1985, 1987, 1990, 1991 ja 1996. Lisäksi Pirjetä voitti 50 kilometrin kävelyssä kaksi hopeaa vuosina 1986 ja 1997 sekä kaksi pronssia vuosina 1989 ja 1992. Sisäratojen SM-kisoista hän saavutti 5 000 metrin kävelyssä kultaa vuonna 1991, kaksi hopeaa vuosina 1988 ja 1990 sekä kolme pronssia vuosina 1992, 1993 ja 1997.
Kansainvälisissä arvokilpailuissa Pirjetä edusti Suomea kertaalleen ollen mukana Helsingissä järjestettyjen vuoden 1994 EM-kisojen 20 kilometrin kävelyssä. Tuolloin hänen sijoituksensa oli 23.
Timation
Timation oli Yhdysvaltain laivaston Naval Research Laboratoryn kehittämiä kokeellisia paikannussatelliitteja, joita kehitettiin vuodesta 1964 alkaen korvaamaan Transit. Timation perustui tarkkaan aikasignaaliin, kuten siitä kehitetty GPS myöhemmin. Ensimmäinen Timation-satelliitti laukaistiin 31.5.1967. Timation-2 lensi vuonna 1969. Timationin ja Yhdysvaltain ilmavoimien Project 621B-hankkeen tulokset yhdistettiin GPS:n perustaksi. .
Eega
Eega tai Naan Ee (,, suomeksi ”Kärpänen”) on vuonna 2012 ilmestynyt S. S. Rajamoulin ohjaama intialainen elokuva, joka kuvattiin erikseen sekä telugun että tamilin kielillä. Elokuvan pääosarooleja näyttelevät Nani, Sudeep ja Samantha. Eega voitti kaksi Kansallista elokuvapalkintoa ja viisi Filmfare Awards South -palkintoa.
Elokuvan malajalaminkielinen dubbaus Eecha julkaistiin samaan aikaan alkuperäiskielisten versioiden kanssa. Hindiksi dubattu versio Makkhi ilmestyi 12. lokakuuta 2012.
Juoni
Nani (Nani) on rakastunut Binduun (Samantha), mutta tämän suosiosta kilpailee myös ilkeähkö Sudeep-niminen mies (Sudeep). Bindun rakastajat rupeavat riitelemään, ja lopulta Sudeep surmaa Nanin. Nani kuitenkin jälleensyntyy kärpäsen hahmossa ja ottaa elämäntehtäväkseen kostaa Sudeepille tämän aiheuttamat vääryydet.
Tuotanto
Elokuvan tuotanto aloitettiin vuonna 2010, kun Rajamouli oli saanut edellisen elokuvansa Maryada Ramannan valmiiksi. Elokuvaa varten budjetoitiin 300 miljoonaa rupiaa, josta merkittävä osa käytettiin erikoistehosteisiin. Rajamouli valitsi tuotantotiimiin useita henkilöitä, jotka olivat olleet hänen kanssaan tekemässä hänen edellisiä menestyselokuviaan, kuten Yamadonga ja Magadheera.
Alun perin elokuvaa suunniteltiin julkaistavaksi huhtikuussa 2012, mutta erikoistehosteiden hidas valmistuminen viivytti ilmestymistä. Tämän jälkeen elokuvalle ilmoitettiin pariin otteeseen uusi julkaisupäivämäärä, mutta erikoistehostetyötä ei ehditty saada valmiiksi. Elokuva ilmestyi lopulta 6. heinäkuuta 2012.
Elokuvan jakeluoikeudet on myyty 340 miljoonalla rupialla.
Vastaanotto
Pelkästään ensi-iltapäivänään elokuva keräsi historiallisen 170 miljoonan rupian tuoton.
Eega oli ehdolla Intian ehdokkaaksi Oscar-gaalan 2013 parhaan vieraskielisen elokuvan kategoriaan. Intian ehdokkaaksi kuitenkin valittiin Barfi!, joka ei lopulta selviytynyt kansainvälisistä esikarsinnoista palkintogaalaan asti.
Eega esitettiin Cannesin elokuvajuhlilla 20. toukokuuta 2013. Kesäkuussa 2013 elokuvaa esitettiin Shanghain kansainvälisillä elokuvafestivaaleilla nimellä ”Kungfukärpänen”, ja elokuvasta on suunnitteilla julkaista myös kiinankielinen versio.
Palkinnot
Eega voitti kaksi Kansallista elokuvapalkintoa: vuoden paras telugunkielinen elokuva ja vuoden parhaat erikoistehosteet. Eegalle myönnettiin myös vuoden 2012 viihdyttävimmän telugunkielisen elokuvan Shri B. Nagi Reddi -palkinto. Tamilinkielisten elokuvien Vijay Awards -palkintogaalassa Naan Ee voitti kaksi palkintoa: Sudeep valittiin vuoden parhaaksi konnaksi ja Kotagiri Venkateswara Rao parhaaksi leikkaajaksi.
Filmfare Awards South 2012 -gaalassa Eega sai telugunkielisessä kategoriassa viisi palkintoa, joka oli enemmän kuin mikään muu elokuva sai sinä vuonna. Palkinnot olivat paras elokuva, paras ohjaus (S. S. Rajamouli), paras naispääosa (Samantha), paras miessivuosa (Sudeep) ja parhaat erikoistehosteet.
Vuoden 2013 Toronto After Dark -elokuvafestivaaleilla Eega voitti yhdeksän palkintoa, mikä oli festivaalin palkintoennätys.
Musiikki
Elokuvan telugunkielisen soundtrackin julkaisutilaisuus pidettiin Hyderabadissa 30. maaliskuuta 2012. Tamilinkielinen soundtrack julkaistiin 1. huhtikuuta 2012. Kappaleet on säveltänyt M. M. Keeravani. Telugunkielisen soundtrackin on tuottanut Vel Records ja tamilinkielisen Saregama.
Valentina Kozyr
Valentina Vasiljevna Kozyr (, s. 25. huhtikuuta 1950 Tšernivtsi, Ukrainan SNT, Neuvostoliitto) on entinen neuvostoliittolainen korkeushyppääjä ja olympiamitalisti.
Kozyr saavutti Méxicon 1968 olympialaisten korkeushypyssä pronssia tuloksella 180 cm. Sisäratojen EM-kilpailuissa Belgradissa 1969 hän sijoittui neljänneksi tuloksella 179 cm.
Valentina Kozyr avioitui kymmenottelun olympiavoittajan Nikolai Avilovin kanssa.
System Software 6
System Software 6 tai System 6 on Applen kehittämä käyttöjärjestelmä Macintosh-tietokoneita varten. Se julkaistiin vuonna 1988 ja se kuuluu Mac OS -käyttöjärjestelmäperheeseen. Järjestelmä maksoi 49 dollaria. System 6 on monoliittinen käyttöjärjestelmä. Siihen kuului MultiFinder-ominaisuus, joka teki moniajon mahdolliseksi. System 6:n viimeisin versio julkaistiin vuonna 1991.
MacroMaker
Uusi ominaisuus nimeltä MacroMaker tuli System 6:n mukana. Se teki mahdolliseksi hiiren ja näppäimistön syötteiden tallennuksen makroina. MacroMakerissa oli ainutlaatuinen käyttöliittymä, joka näytti videonauhurilta. MacroMakeria kritisoitiin, koska siihen oli kopioitu ominaisuuksia Microsoftin AutoMac III-ohjelmasta, joka oli jo silloin yleisesti saatavilla. MacroMaker ei toimi System 7:ssä, joka käytti AppleScriptiä.
Moniajo
Vanhemmissa Mac OS-käyttöjärjestelmissä oli Switcher-niminen ominaisuus, jonka avulla voitiin avata useita ohjelmia ja vaihdella niitä. Niitä ei kuitenkaan ajettu yhtä aikaa, joten kaikki ohjelmat ja ominaisuudet eivät toimineet siinä kunnolla. Switcher ei myöskään näyttänyt ohjelmia yhtä aikaa.
System 5- ja System 6 -käyttöjärjestelmissä oli MultiFinder-ominaisuus, jolla pystyttiin ajamaan useita ohjelmia kerralla. Se ei kuulunut käyttöjärjestelmään, mutta sen pystyi ostamaan Applelta. MultiFinderin käyttö yleistyi System 6:n myötä. MultiFinderin sai pois päältä tai päälle uudelleenkäynnistettäessä. Jos se otettiin pois päältä, Finder sulkeutui, kun käyttäjä avasi uuden ohjelman. Aktiivinen ohjelma pysyi aina päällimmäisenä.
Laitteistotuki
System 6 tuki Apple ImageWriter LQ:ta ja PostScript-lasertulostimia. Uudet laitteistoajurit mahdollistivat ImageWriter LQ:n käytön AppleTalkin avulla lähiverkoissa, ja tuki myös erikokoisia papereita. System 6:n mukana tuli myös QuickerGraf, järjestelmäohjelma, joka nopeutti grafiikan piirtämistä näytölle Macintosh II:ssa. Sen ohjelmoija Andy Hertzfeld lisensoi sen Applelle ja Radius Inc:ille.
Otto Emil von Sticht
Otto Emil von Sticht (9. huhtikuuta 1840 Iitti – 29. tammikuuta 1919 Helsinki) oli Venäjän keisarillisessa armeijassa palvellut suomalainen kenraalimajuri.
Otto Emil von Stichtin vanhemmat olivat aliluutnantti, tilanomistaja Carl Erik Gustaf von Sticht ja Emilia Conradina Lindeqvist ja puolisot vuodesta 1874 Sofia Alexandra Huber (k. 1907) ja vuodesta 1908 Olga Felschau. Von Sticht tuli oppilaaksi Haminan kadettikouluun 1851 ja määrättiin sieltä valmistuttuaan vänrikkinä palvelukseen 7. Kinburnin, H.K.K. Suuriruhtinas Mihail Nikolajevitšin rakuunarykmenttiin elokuussa 1861. Hänet ylennettiin luutnantiksi 1868 ja alikapteeniksi 1871. Vuosina 1871–1872 von Sticht oli komennettuna ratsuväkiupseereiden jatkokurssille Upseeriratsuväkikoulun mallieskadroonaan Pietariin. Hänet ylennettiin kapteeniksi 1872 ja majuriksi 1876. Von Sticht osallistui Turkin sotaan 1877–1878. Hänet ylennettiin everstiluutnantiksi 1883 ja määrättiin 1889 5. kaaderikuormastopataljoonan komentajaksi. Everstiksi von Sticht yleni 1890, eron sotapalveluksesta hän sai kenraalimajurina maaliskuussa 1900.
Luettelo televisiosarjan Criminal Minds – FBI-tutkijat hahmoista
Emily Prentiss
Emily Prentiss (Paget Brewster) toimii BAU:n johtajana. Aikaisemmin hän toimi Hotchnerin alaisena. Hänen äitinsä, Elizabeth Prentiss on diplomaatti, jonka vuoksi Prentiss joutui muuttamaan nuorena ympäri maailmaa. He asuivat muuan muassa monissa Lähi-idän maissa ja Roomassa. Tämän seurauksena Prentiss puhuu sujuvasti monia kieliä, kuten arabiaa, espanjaa ja venäjää. Hänellä on musta kissa, Sergio. Prentiss teki 15-vuotiaana abortin. Sarjan kuudennella kaudella saadaan selville, että hän oli toiminut vakoilijana tekemässä profiilia IRA:n terroristista, Ian Doylestä. Prentiss esitti tämän rakastajatarta. Tällöin hän eli väärällä henkilöllisyydellä, käyttäen nimeä Lauren Reunolds. Hän sai suhteen aikana selville, että Doylella oli poika, Declan. Tietäen, että Interpol tekisi mitä tahansa saadakseen Ian Doylen, Prentiss lavasti Declanin ja tämän hoitajan kuoleman suojellakseen heitä. Hän järjesti heille uudet henkilöllisyydet ja elämä Yhdysvalloissa. Kun Doyle pidätettiin, lavasti hän myös auto-onnettomuuden, jossa Lauren Reynolds virallisesti kuoli. Interpol vangitsi Doylen Pohjois-Korealaiseen vankilaan, josta tämä pakeni ja sai tietää Laurenin, eli Emilyn, olevan elossa. Doyle tappoi kaikki pidätykseen johtaneet vakoilijat, mutta kidnappasi Prentissin. Prentiss paljasti taistelun keskellä, että Declan oli yhä elossa. Doyle puukotti häntä, mutta pakeni ennen kuin FBI pääsi rakennukseen. Prentiss sai hengenvaarallisia vammoja, mutta selvisi. Pysyäkseen turvassa Doylelta hän, Hotchner ja JJ kertoivat hänen kuolleen vammoihinsa. Prentiss oli piilossa Pariisi ssa, kunnes hän palaa seitsemännellä kaudella. Morgan ja Garcia olivat jäljittäneet Doylen ja Declanin. Napattuaan Doylen he huomasivat, että Declan oli siepattu, jolloin Prentiss tuli auttamaan etsinnöissä. Prentiss lähti sarjasta seitsemännen kauden lopulla Interpol in Lontoon toimiston johtoon. Hän palaa auttamaan tiimiä muutaman kerran ennen virallista paluutaan.
David Rossi
David Stephen "Dave" Rossi (Joe Mantegna) on BAU:n agentti. Rossi palasi yksikköön kolmannella tuotantokaudella. Rossi jäi eläkkeelle 42-vuotiaana ja kirjoitti eläkkeensä aikana useita kirjoja työstään yksikössä. Kun Rossi palaa yksikköön, on tästä kulunut kymmenen vuotta. Hän kantaa Colt 1911 pistoolia. Rossi palveli merijalkaväessä ja on Vietnamin soda n sotaveteraani.
Rossi oli yksi BAU:n syntymiseen vaikuttaneista henkilöistä. Hän palasi BAU:hun auttaakseen ryhmää Gideonin lähdettyä tiimistä kolmannella tuotantokaudella. Vaikka Rossilla on eniten kokemusta, hän ei halua johtaa yksikköä. Rossilla on takana kolme avioliittoa, jotka kaikki ovat päättyneet eroon. Rossi kuitenkin menee sarjan lopussa uudelleen naimisiin kolmannen ex-vaimonsa, Krystallin kanssa. Myös muut entiset vaimot tulevat tutuksi sarjassa. Rossilla on tytär, Joy Rossi ja edesmennyt poika.
Spencer Reid
Spencer Reid (Matthew Gray Gubler) on BAU:n agentti. Hänen älykkyysosamääränsä on 187. Sen lisäksi hänellä on eideettinen muisti ja hän pystyy lukemaan 20 000 sanaa minuutissa. Reidillä on tohtorin tutkinto kemiassa, matikassa ja tekniikassa.
Penelope Garcia
Penelope Grace Garcia (Kirsten Vangsness) työskentelee BAU:n teknisenä analyytikkona. Hänellä oli pitkään poikaystävä, Kevin Lynch. He pysyivät ystävinä eronsa jälkeen. Hän on myös hyvin läheinen Morganin kanssa. Garcian äiti ja isäpuoli kuolivat auto-onnettomuudessa hänen ollessaan 18-vuotias, minkä jälkeen hän imeytyi tietokoneiden maailmaan. Gracia hakkeroi pääsyn FBI:n tiedostoihin, josta hän jäi kiinni. Kun hän jäi kiinni, tarjottiin hänelle mahdollisuus välttää syytteet, jos hän aloittaisi työn teknisenä analyytikkona BAU-yksikössä. Garcialla on hyvin räväkkä tyyli, ja hän pyrkii näkemään kaikissa jotain hyvää. Hän tekee paljon vapaaehtoistyötä uhrien perheiden kanssa.
Jennifer "JJ" Jareau
JJ (A.J. Cook) toimii BAU:n agenttina. Ennen kouluttautumista profiloijaksi, hän toimi tiimissä mediatiedottajana. Hän tapaa usein myös omaisia ja julkaisee profiilit medialle. Hänellä on aviomies Will LaMontagne ja kaksi poikaa, Henry ja Michael. JJ:n isosisko Roslyn teki itsemurhan kun JJ oli vasta 7. Hän pelasi teininä jalkapalloa, mutta on haka myös tikanheitossa. JJ haki FBI:n opistoon Rossin pidettyä hän koulussaan luennon. Kuudennella kaudella hänet palkataan Pentagoniin, mutta hän palaa seitsemännellä kaudella yksikköön profiloijaksi. Hän on Reidin hyvä ystävä, ja ainoa joka kutsuu häntä Spenceksi.
Matthew Simmons
Matthew "Matt" Simmons (Daniel Henney) liittyy tiimiin kaudella 13, kun hänen edellinen yksikkönsä lakkautettiin. Simmons asuu yhdessä vaimonsa, Kristyn ja parin viiden lapsen kanssa. Simmons oli ennen uraansa FBI:ssä armeijassa.
Luke Alvez
Luke Alvez (Adam Rodríguez) liittyy tiimiin kaudella 12. Alvez palkattiin tiimiin nappaamaan vankilasta karannut Peter Lewis. Alvez toimi aikaisemmin FBI:n karanneiden vankien työryhmässä. Alvez ja hänen parinsa, Phil Brooks etsivät yhdessä sarjamurhaaja Daniel Cullenia, joka tunnettiin nimellä "The Crimson King". He saavat Cullenin kiinni, mutta ennen sitä hän kidnappaa Philin. Kun Alvez löytää heidät, on Cullen kiduttanut Philiä pahasti. Phil selviää, mutta Alvez traumatisoituu tästä pahasti.
Kate Callahan
Katherine "Kate" Callahan (Jennifer Love Hewitt) oli BAU:n jäsen kaudella 10. Callahan on ollut pitkään yhdessä aviomiehensä, Chrisin kanssa. Callahanin sisko, Liz ja hänen miehensä kuolivat syyskuun 11. päivän iskuissa. Tämän jälkeen Callahan ja Chris kasvattavat heidän tyttärensä, Megin. Callahan paljastaa tiimille, että hän on raskaana vuosien yrittämisen jälkeen. Callahan lähtee yksiköstä, koska hän haluaa pitää äitiysvapaata.
Ashley Seaver
Ashley Seaver (Rachel Nichols) liittyi tiimiin kuudennella kaudella, kun hänen apuaan tarvitaan perheellisen murhaajan tapauksessa. Seaver on tiimiin liittyessään vielä opistossa, mutta suorittaa opintonsa loppuun yksikössä. Hänen oma isänsä oli kuuluisa murhaaja. Tätä nykyä Seaver käyttää äitinsä tyttönimeä. Seitsemännellä kaudella kerrotaan, että Seaver liittyi Andi Swannin johtamaan ihmiskauppayksikköön.
Jason Gideon
Jason Gideon (Mandy Patinkin) oli yksi BAU:n ensimmäisistä jäsenistä. Gideon lähti tiimistä kolmannen kauden alussa Frank Breitkopfin murhattua hänen ensirakkautensa, Sarahin. Gideon pitää erityisesti linnuista. Gideon murhataan sarjan kymmenennellä kaudella. Hänellä on poika, Stephen Gideon.
Elle Greenaway
Elle Greenaway (Lola Glaudini) oli BAU:n jäsen sarjan ensimmäisen ja toisen kauden aikana. Ensimmäisen kauden finaalissa Greenawayn kimppuun hyökätään hänen kotonaan. Hän jää henkiin, mutta ei voi jatkaa työtään normaalisti. Greenaway tappaa ennen lähtöään tiimistä sarjaraiskaajan, jota ei voitu vangita hänen virheensä takia. Greenaway lopettaa yksikössä Hotchnerin kyseenalaistettua hänen toimintansa. Greenaway puhuu sujuvasti espanjaa. Hänen isänsä oli poliisi, joka kuoli virantoimituksessa.
Aaron "Hotch" Hotchner
Hotchnerilla on pikkuveli Sean. Hän on kertonut, että hänen isänsä pahoinpiteli häntä. Hotchner ja hänen isänsä olivat molemmat juristeja. Hotchner toimi syyttäjänä ennen uraansa FBI:ssä.
Derek Morgan
Derek Morgan (Shemar Moore) toimi BAU:n agenttina. Ennen liittymistä yksikköön hän toimi poliisina Chicagossa. Hänellä on musta vyö judossa. Myös hänen isänsä, Hank Morgan oli poliisi. Morganin ollessa kymmenen, hän näki, kun hänen isänsä ammuttiin virantoimituksessa. Morganilla on kaksi siskoa. Sarjan toisella kaudella paljastuu että häntä hyväksikäytettiin lapsena. Morganilla on ollut sekä Glock 17 että Sig Sauer P226 Vara-aseena hänellä on Glock 26. Morgan erikoistuu räjähteisiin ja pakkomielteisiin rikoksiin. Morgan lähtee yksiköstä ollakseen perheensä kanssa. Morganilla on kumppaninsa Savannahin kanssa poika, Hank Spencer Morgan. Vapaa-ajallaan Morgan remontoi taloja, joita hän sitten vuokraa. Morgan ja Garcia ovat erityisen läheisiä.
Stephen Walker
Stephen Walker (Damon Gupton) liittyi tiimiin kaudella 12. Walkerin oli määrä tutkia työn ohella yksin Peter Lewisiä. Walkerilla oli yli 20 vuotta kokemusta. Hän toimi aikaisemmin vakoojana muun muassa Venäjällä. Walker oli naimisissa Monica Walkerin kanssa. Heillä oli kaksi lasta, Maya ja Eli. Walker menehtyy Peter Lewisin aiheuttamassa auto-onnettomuudessa kauden 12 viimeisessä jaksossa. Hän on ainut BAU:n jäsen, joka on kuollut  virantoimituksessa.
Erin Strauss
Erin Strauss (Jayne Atkinson) oli BAU:n osastonjohtaja. Strauss murhattiin kauden 8 päätösjaksossa. Hänellä on 3 lasta ex-miehensä kanssa. Ennen kuolemaansa vihjataan, että Strauss ja Rossi olisivat romanttisessa suhteessa. Strauss kärsi alkoholismi sta.
Mateo Cruz
Mateo Cruz (Esai Morales) on BAU:n osastonjohtaja. Hän aloittaa työssä Straussin kuoleman jälkeen. Cruz ja JJ olivat aikaisemmin työskennelleet yhdessä salaisessa operaatiossa Afganistanissa, jonka tarkoituksena oli saada kiinni Osama Bin Laden. Hän ja JJ olivat läheisiä, mutta koska operaatio oli salainen, eivät muut BAU:n jäsenet tienneet tästä. Cruz ja JJ kidnapataan yhdessä, jolloin heiltä yritetään kiduttamalla saada koodit tietokantaan, jossa on tietoa salaisesta operaatiosta. He molemmat selviävät.
Jordan Todd
Jordan Todd (Meta Golding) hoitaa JJ:n töitä mediatiedottajana tämän äitiysloman aikana. Todd on normaalisti agenttina terrorismin vastaisessa yksikössä. Toddilla on hankaluuksia JJ:n tehtävissä, sillä työn paineet ovat hänelle liikaa.
Maxine Brenner
Maxine "Max" Brenner (Rachel Leigh Cook) on nainen, jota Spencer Reid tapailee sarjan kaudella 15.
Skylanders: Spyro’s Adventure
Skylanders: Spyro’s Adventure on Toys for Bobin kehittämä Spyro-tasohyppelypelisarjan spin-off-peli, jonka Activision julkaisi vuonna 2011 kaikille seitsemännen sukupolven konsoleille. Pelin jatko-osa Skylanders: Giants julkaistiin lokakuussa 2012.
Luettelo televisiosarjan Criminal Minds – FBI-tutkijat hahmoista
Phil Brooks
Phillip "Phil" Brooks (Corey Reynolds) oli Luke Alvezin entinen pari ja paras ystävä. Brooks ja Alvez etsivät yhdessä "The Crimson King"-nimellä tunnettua murhaajaa. Koska he eivät saaneet selville murhaajan identiteettiä, Brooks siirtyy vakoojaksi. Tämä johtaa Daniel Cullenin pidätykseen, mutta vasta sen jälkeen, kun Cullen kidutti Brooksia suolistamalla hänet. Brooks selviää, mutta hänen ei uskottu kävelevän enää. Alvez ostaa hänelle koiran motivoimaan kuntoutumista. Brooks ja Penelope Garcia ovat kiinnostuneet toisistaan, mutta suhde ei etene ikinä. Sarjamurhaaja tappaa hänet kaudella 14.
Skylanders: Spyro’s Adventure
Pelaaminen
220px|pienoiskuva|vasen|Kuvakaappaus pelin Wii-versiosta. Skylanders: Spyro’s Adventuressa pelaaja ottaa Portal Masterin roolin, joka voi ohjata 32 erilaista hahmoa. Hahmoihin kuuluu muun muassa pelin päähahmo Spyro. Jokaisella hahmolla on omat erityiskykynsä ja elementtinsä. Pelin mukana saa kolme figuuria (Spyro, Trigger Happy ja Gill Grunt), joilla voi pelata pelin läpi loppuvastukseen asti. Jos pelaaja haluaa kokea kaikki pelin paikat, hänen täytyy hankkia lisää peliin liittyviä hahmoleluja. Hahmot saadaan käyttöön asettamalla hahmoa kuvastava lelu Portal of Power -nimiseen portaaliin. Portal of Power ja hahmolelut perustuvat NFC-teknologiaan, jossa Portal of Power on NFC-siruja lukeva laite, ja lelussa on NFC-siru. Kaikki hahmot käyvät toiseenkin Portal of Poweriin silloinkin, kun pelialusta vaihtuu. Peliä päästään eteenpäin läpäisemällä erilaisia episodeja/jaksoja.
Pelaajan pääpaikkana toimii mystiset rauniot, jotka ovat ilmassa. Tasojen keräys ja saavutukset tallentuvat automaattisesti leluun. kaksinpelin pelaamiseksi Portal of Poweriin pitää asettaa kaksi lelua samaan aikaan. Pelaaja tutkii uusia alueita, taistelee vihollisia vastaan, kerää kultaa ja aarteita ja ratkaisee ongelmia. Lopullisena tarkoituksena on pelastaa maailma Kaos-nimiseltä pahalta Portal Masterilta. Pelaaja voi kehittää Skylandereille erilaisia lisäerikoisuuksia. Pelissä on joka jaksoon piilotettu lahjapaketteja, jotka sisältävät aina jonkinlaisen hatun. Pelaaja voi käyttää löytämiään hattuja Skylandereihin parantaakseen niiden kykyjä. Kentistä voi löytää myös erilaisia tarinakääröjä, joissa kerrotaan aina löytöpaikan episodiin liittyvää tietoa. Peli sisältää myös elementaalibonussymboleita, joilla pelaaja voi antaa Skylandereille lisää voimia. Ympäri pelimaailmaa on erilaisia elementaaliportteja, joita vain tietyn elementin Skylanderit pystyvät avaamaan. Peli sisältää kahdeksan erilaista elementaaliluokkaa, jotka ovat ilma, elämä, epäkuolema, maa, tuli, vesi, taikuus ja tekno.
Luettelo televisiosarjan Criminal Minds – FBI-tutkijat hahmoista
Maeve Donovan
Maeve Donovan (Beth Riesgraf) oli Spencer Reidin tyttöystävä sarjan kaudella 8. Maeve ja Reid eivät voi tavata kasvotusten, sillä Maevella oli vaarallinen stalkkeri. Kun Maeve uskoo sen ollessa turvallista, he sopivat tapaavansa ravintolassa. Reid saapuu ravintolaan ennen Maevea, mutta näkee epäilyttävän miehen, joten soittaa Maevelle ja kieltää häntä tulemaan paikalle. Muutama jaksoa myöhemmin Reid uskoo, että Maeve on kaapattu. BAU tutkii kaappausta, jolloin Maeven vanhemmat kertovat, että uskovat stalkkerin olevan Maeven entinen kihlattu, Robert "Bobby" Putnam (Jay Hayden). Maeven vainoajaksi paljastuu Putnamin kihlattu Diane (Michelle Trachtenberg). Diane tappaa Putnamin, jonka jälkeen hän tappaa Maeven ja itsensä. Reid todistaa tapahtumat ja masentuu. Maeve esiintyy kuolemansa jälkeen monesti Reidin unissa tai hallusinaatioissa.
Skylanders: Spyro’s Adventure
Pelaaminen
Peli sisältää myös taistelutilan, jossa pelaaja voi pelata kaksintaistelupelejä toista pelaajaa vastaan. Ryminäareenassa pelaajat taistelevat ja yrittävät kukistaa vastustajan skylanderin. Taivasmaaleissa pelaajat yrittävät taistella siitä kumpi saa enemmän pisteitä nostamalla, kantamalla ja heittämällä pallon maaliin. Pelaaja voi ottaa pallon haltuun vastustajalta hyökkäämällä. Taivaskivimestarissa pelaajan täytyy kerätä viisi jalokiveä ennen vastustajaa.
Luettelo televisiosarjan Criminal Minds – FBI-tutkijat hahmoista
Jack Hotchner
Jack Hotchner (Cade Owens) on Aaron Hotchnerin ja Haleyn poika. Hän syntyi 7. lokakuuta 2005. Jack harrastaa jalkapalloa.
Skylanders: Spyro’s Adventure
Kehitys
Pelin nimi oli alun perin Spyro’s Kingdom. Alkujaan pelin piti olla kypsempi, synkempi ja verisempi, mutta kehittäjät Toys For Bobilla mielsivät sen vääräksi suunnaksi pelille. Spyro ei ollut alun perinkään suoraan vanhemmalle pelaajakunnalle suunnattu. Kehittäjät suunnittelivat pelin suuntaa kuusi kuukautta ja lopulta Toys For Bob sai idean Skylandersille. Jeff Poffenbarger ilmoitti, että peli on suunnattu lähinnä nuoremmille pelaajille, joilla ei ole aiempaa kokemusta Spyrosta.
Luettelo televisiosarjan Criminal Minds – FBI-tutkijat hahmoista
Sean Hotchner
Sean Hotchner (Eric Johnson) on Aaron Hotchnerin nuorempi veli. Heillä on yli 10 vuotta ikäeroa, jonka vuoksi veljekset eivät koskaan olleet läheisiä. Sean pääsi opiskelemaan lakia Georgetownin yliopistoon, mutta päättää sen sijaan alkaa kokiksi. Aaron ei ymmärrä veljensä päätöstä, mutta päättää lopulta tukea häntä. Sean menetti työpaikkansa ja aloitti työt baarimikkona. Hänen työpaikkansa on iso osa yhtä BAU:n tapausta, jonka seurauksena hän tapaa veljensä vuosien jälkeen. Tapauksen tutkinnan aikana Sean pahoinpitelee työkaverinsa ja pakenee paikalta. Sean ja Aaron juttelevat tapauksen ratkaisun jälkeen, päättää Sean ilmiantaa itsensä. Hänet pidätetään, eikä häntä enää nähdä sarjassa.
Skylanders: Spyro’s Adventure
Kehitys
Pelin tarinan ovat kehitelleet Alek Sokolow ja Joel Cohen, jotka molemmat ovat työskennelleet Pixarin ensimmäisen elokuvan Toy Story – leluelämää parissa.
Pelipaketit
Paketti jossa peli tulee, sisältää kolme pääfiguuria. Näillä figuureilla voi pelata pelin loppuun asti, mutta pelin yli 100%:nen suorittaminen vaatii lisähahmojen hankkimista. Paketti sisältää hahmojen lisäksi Portal of Powerin paristoineen, julisteen, sarjaan perustuvia keräilykortteja, tarra-arkin sekä verkkokoodeja. Pääpaketin lisäksi pelaaja voi ostaa myös monenlaisia muita pienempiä paketteja, joista suurikokoisimmat sisältävät kolme figuuria. Peliin voi ostaa myös figuurien lisäksi paketteja, joissa on yksi figuuri, kaksi taikaesinefiguuria ja aiheeseen liittyvä kulkuväline kuten esimerkiksi merirosvolaiva, jäälinna tai lohikäärmevuori.
Luettelo televisiosarjan Criminal Minds – FBI-tutkijat hahmoista
Diana Reid
Diana Reid (Jane Lynch) on Spencer Reidin äiti. Diana kärsii skitsofreniasta, jonka vuoksi hän asuu laitoksessa kotikaupungissaan Las Vegasissa. Ennen sairauden pahentumista, Diana oli englannin kielen professori. Diana on poikansa tavoin nero. Sarjan yhdennellätoista kaudella selviää, että Dianalle on diagnosoitu alzheimerin tauti. Diana asuu hetken poikansa luona, jossa Spencer ja useat eri kotisairaanhoitajat huolehtivat hänestä. Kaudella 15 kerrotaan, että Diana muutti takaisin laitokseen.
Kevin Lynch
Kevin Lynch (Nicholas Brendon) on FBI:n tekninen analyytikko. Lynch ja Garcia seurustelevat kaudelta 3 kauteen 7. Vaikka pari eroaa sotkuisesti, he jatkavat ystävinä.
Skylanders: Spyro’s Adventure
Vastaanotto
Peli sai myönteisen vastaanoton, sillä Metacriticin laskemien arvostelijoiden antamien arvosanojen keskiarvo oli 78/100.
Nintendo World Report antoi pelille arvosanaksi 9/10, kehuen Wii-version hauskaa pelattavuutta, mahtavaa tuotantoarvoa ja sen täydellistä yhteensopivuutta nuorille pelaajille, ja 3DS-versiosta se kehui ainutlaatuisesti ja visuaalisesti näkyviä hahmoja, hyvää yhteensopivuutta nuoria pelaajia kohtaan ja hyvin suunniteltua 3D-tasohyppelyä.
Luettelo televisiosarjan Criminal Minds – FBI-tutkijat hahmoista
Hayden Montgomery
Hayden Montgomery (Sheryl Lee Ralph) on David Rossin ex-vaimo ja Joyn äiti. Montgomery oli diplomaatti Pariisi ssa, jolloin hän ja Rossi tapasivat. Kun Rossi muutti eron jälkeen takaisin Yhdysvaltoihin, Montgomery tajusi olevansa raskaana. Hän ei kertonut Rossille raskaudesta. Montgomery avioitui uudestaan ja aviomies kasvatti tyttären omanaan. Hän kertoi Joylle kuolinvuoteellaan, ettei hän ollut tämän isä, vaan Rossi.
Skylanders: Spyro’s Adventure
Vastaanotto
Gaming Nexus antoi pelille arvosanaksi B+:n ja kehui sen hyvää suuntautumista jälleen kerran nuorempaa yleisöä kohtaan, vaikka se huomioikin pelin muutamia puitteita.